cyanic-selkie/wikianc huggingface dataset:
செவ்வாய்ப்பட்டி பத்ரகாளியம்மன் கோவில்
கோவில் அமைப்பு
பத்ரகாளியம்மன் சாந்த சொரூபியாக காட்சியளிக்கிறாள். இக்கோவிலில் வலது புறம் தீர்த்த குளம் உள்ளது. கோவிலைச்சுற்றி மரங்கள் அமைந்துள்ளன. இக்கோவிலில் அய்யனார், உருமர், பெரமர், சப்தகன்னிகள், பேச்சியம்மாள், ராகு மற்றும் கேது போன்ற தெய்வங்கள் அமைந்துள்ளன.
இக்கோவிலின் எதிர்புறம் கலையரங்கம் அமைந்துள்ளது.
பூசைகள்
பத்ரகாளியம்மனுக்கு சைவ முறையில் பூசை செய்யப்படுகிறது. அய்யனாருக்கு கிடா வெட்டி பூசை செய்கிறார்கள்.
வேண்டுதல்கள்
உடல் நலம் பெறவும், பெண்களின் திருமணம் நடைபெறவும் சப்த கன்னிகளிடம் வேண்டிக் கொள்கின்றனர். குழந்தை வரம் வேண்டி பேச்சியம்மனை வழிபடுகின்றனர். இக்கோவிலைச் சுற்றி சிறுசிறு தெய்வங்கள் உள்ளன.
கோவில் திருவிழா
ஆண்டு தோறும் பங்குனி உத்திரம் அன்று பத்ரகாளியம்மனுக்கு திருவிழா சிறப்பாக நடைபெற்று வருகிறது. தொடர்ந்து பத்து நாட்கள் திருவிழா நடைபெறும். திருவிழாவின் போது காவடி எடுத்தல், பால்குடம் எடுத்தல், தீச்சட்டி எடுத்தல், அலகு குத்துதல் போன்ற வேண்டுதல்கள் நடக்கின்றன.
குடமுழுக்கு
செவ்வாய்ப்பட்டி மக்களால் இக்கோவில் புரணமைக்கப்பட்டு, சனவரி 23, 2013 அன்று இக்கோவில் குடமுழுக்கு நடைபெற்றது.
மேற்கோள்கள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள் பகுப்பு:புதுக்கோட்டை மாவட்டத்திலுள்ள அம்மன் கோயில்கள் பகுப்பு:புதுக்கோட்டை மாவட்டத்திலுள்ள கிராமக் கோயில்கள்
ஆரி பாட்டர் அண்டு த ஆர்டர் ஆப் த பீனிக்சு (நூல்)
ஆரி பாட்டர் அண்டு த ஆர்டர் ஆப் த பீனிக்சு (Harry Potter and the Order of the Phoenix) என்பது ஜே. கே. ரௌலிங்கின் ஆரி பாட்டர் தொடரில் வரும் ஐந்தாவது புதினமாகும். இது ஆரி பாட்டரின் வாழ்க்கை ஆக்வாட்சின் ஐந்தாவது ஆண்டில் இலோர்டு வோல்டெமோர்ட்டின் திருப்பத்தையும், ஆக்வாட்சில் பரீட்சைகளையும், மந்திர அமைச்சரவையையும் எவ்வாறு சமாளிக்கின்றார் என்பதை பற்றி தொடர்கின்றது. இப்புதினம் 21 சூன் 2003 அன்று புலூம்சுபெரியால் ஐக்கிய இராச்சியத்திலும், இசுகொலாசுடிக்கால் ஐக்கிய அமெரிக்க நாடுகளிலும், ரெயின்கோசுட்டால் கனடாவிலும் வெளியிடப்பட்டது. வெளியிடப்பட்ட முதல் 24 மணி நேரத்தில் ஐந்து மில்லியன் பிரதிகள் வெளியிடப்பட்டன. ஆரி பாட்டர் தொடரிலே மிக நீண்ட புதினம் இதுவாகும்.
லலித் குமார் யாதவ்
லலித் குமார் யாதவ் (Lalit Kumar Yadav) என்பவர் இந்திய அரசியல்வாதி ஆவார். இவர் பீகார் சட்டமன்ற உறுப்பினராக உள்ளார். பீகாரில் உள்ள தர்பங்கா மாவட்டத்தின் தர்பங்கா ஊரக தொகுதியிலிருந்து சட்டமன்ற உறுப்பினராக 2010 மற்றும் 2020ஆம் ஆண்டுகளில் நடைபெற்ற தேர்தலில் ராஷ்டிரிய ஜனதா தளம் வேட்பாளராகப் போட்டியிட்டு வெற்றி பெற்றுள்ளார்.
மேற்கோள்கள்
பகுப்பு:பீகார் சட்டமன்ற உறுப்பினர்கள் பகுப்பு:வாழும் நபர்கள் பகுப்பு:1966 பிறப்புகள்
மன்னார்குடி (சட்டமன்றத் தொகுதி)
மன்னார்குடி, திருவாரூர் மாவட்டத்தின் ஒரு சட்டமன்றத் தொகுதியாகும். நாகப்பட்டிணம் மக்களவைத் தொகுதியில் இருந்த மன்னார்குடி தொகுதி, தஞ்சாவூர் மக்களவைத் தொகுதியுடன், 2008 தொகுதி மறுசீரமைப்பு ஆணையின் காரணமாக இணைக்கப்பட்டுள்ளது. 2021-இல் மன்னார்குடி தொகுதியில் மொத்த வாக்காளர் எண்ணிக்கை 2,58, 433 பேர் உள்ளனர். ஆண் வாக்காளர்கள் 1,25,304, பெண் வாக்காளர்கள்1,33,118, மூன்றாம் பாலினத்தவர் 11 பேர் உள்ளனர். மன்னார்குடி சட்டமன்ற தொகுதியில் கள்ளர், அகமுடையார், தேவர், வன்னியர், யாதவர்கள், முத்தரையர், ஆதி திராவிடர், பிராமணர்கள், இஸ்லாமியர்கள், கிறித்தவர்கள் உள்ளிட்ட பிரிவினர் வசிக்கின்றனர்.
தொகுதியில் அடங்கியுள்ள பகுதிகள்
கோவில்வெண்ணி, நகர், காட்டுசன்னாவூர், பன்னிமங்கலம், சித்தமல்லி மேல்பாதி, ஆதனூர், முன்னாவல்கோட்டை, முன்னாவல்கோட்டை (பகுதி), செட்டிசத்திரம், புள்ளவராயன்குடிகாடு, ராயபுரம், காளாச்சேரி, பரப்பனாமேடு, பூவனூர், வையகளத்தூர், ஒளிமதி, ஒட்டகுடி, பழங்களத்தூர், ஹனுமந்தபுரம், பெரம்பூர், ரிஷியூர், அதங்குடி, வெள்ளகுடி, பொதக்குடி, கீழாளவந்தசேரி, மேலாளவந்தசேரி, அன்னவாசல், அன்னவாசல் தென்பகுதி, புதுதேவங்குடி, அரிச்சபுரம், சித்தாம்பூர், சேகரை மற்றும் ஆய்குடி கிராமங்கள் மற்றும் நீடாமங்கலம் (பேரூராட்சி),
கண்டமங்கலம், நலம்சேத்தி, நெம்மேலி (தலய மங்கலம் உள்வட்டம்), குறிச்சி, மூவர்கோட்டை, வடவூர் மேல்பாதி, வடுவூர் அக்ரஹாரம், வடுவூர் வடபாதி, எட மேலையூர்-மி,எட மேலையூர்-மிமி, எட மேலையூர்-மிமிமி, எட கீழையூர்-மி, எட கீழையூர்-மிமி,, பருத்திக்கோட்டை, களஞ்சிமேடு, வடக்காரவயல், பாமினி, கருணாவூர், சவளக்காரன், அரவத்தூர், ராஜாளிகுடிக்காடு, மூவாநல்லூர், கள்ளர் எம்பேதி, எடையர் எம்பேதி, மேலவாசல், குமாரபுரம், வடுவூர் தென்பாதி-மி, வடுவூர் தென்பாதி-மிமி, காரக்கோட்டை, பேரையூர்-மி, பேரையூர்-மிமி, பேரையூர்-மிமிமி, பேரையூர்-மிக்ஷி, அத்திக்கோட்டை, செருமங்கலம்-மி, செருமங்கலம்-மிமி, கரிக்கோட்டை, கோபிராளையம், ராமாபுரம், கைலாசநாதர்கோவில், முதல் சேத்தி, மூணாம்சேத்தி, மரவக்காடு, சேராங்குளம், அசேஷம், திருப்பாலக்குடி-மி, திருப்பாலக்குடி-மிமி, திருப்பாலக்குடி-மிமிமி, நெம்மேலி (உள்ளிக்கோட்டை உள்வட்டம்), கருவாக்குறிச்சி-மி, கருவாக்குறிச்சி-மிமி, தளிக்கோட்டை, மகாதேவப்பட்டிணம்-மி, மகாதேவப்பட்டிணம்-மிமி, உள்ளிக்கோட்டை-மி, உள்ளிக்கோட்டை-மிமி, கூப்பாச்சிகோட்டை, ராஜசம்பாள்புரம், பரவாக்கோட்டை-மி, பரவாக்கோட்டை-மிமி, பைங்காநாடு, துளசேந்திரபுரம், சுந்தரக்கோட்டை, எடையர் நத்தம், தென்பாதி, வடபாதி, ஏதக்குடி, தலையாமங்கலம், ராதாநரசிம்மபுரம், வல்லூர், திருமக்கோட்டை-மி, திருமக்கோட்டை-மிமி, மேலநத்தம், தென்பரை, பாளையகோட்டை, பரசபுரம்,மேலநாகை மற்றும் எளவனூர் கிராமங்கள் மற்றும் மன்னார்குடி (நகராட்சி).
வாக்காளர் எண்ணிக்கை
, 2016 அன்று முதன்மை வாக்காளர் அலுவலர் அலுவலகம், தமிழ்நாடு வெளியிட்ட பட்டியலின்படி ,
வெளி இணைப்புகள்
பகுப்பு:திருவாரூர் மாவட்டம் பகுப்பு:தமிழ்நாடு சட்டமன்றத் தொகுதிகள்
பாரத்கஞ்
பாரத்கஞ் (Bharatganj) என்பது இந்தியாவின் உத்தரப்பிரதேச மாநிலத்தில் இருக்கும் அலகாபாத் மாவட்டத்தில் உள்ள ஒரு நகரம் மற்றும் நகரப் பஞ்சாயத்தும் ஆகும்.
ரிஸ்வான் உஸ் சமான்
ரிஸ்வான் உஸ் சமான் (Rizwan-uz-Zaman, பிறப்பு: செப்டம்பர் 4 1961), ஒரு பாக்கித்தானியத் துடுப்பாட்டக்காரர். இவர் 11 தேர்வுத் துடுப்பாட்டப் போட்டிகளிலும், மூன்று முதல்தர துடுப்பாட்டப் போட்டிகளிலும் கலந்து கொண்டுள்ளார். 1981இலிருந்து 1989வரை பாக்கித்தான் அணிக்காக தேர்வுத் துடுப்பாட்டப் போட்டிகளில் விளையாடியுள்ளார்.
பகுப்பு:பாக்கித்தானியத் துடுப்பாட்டக்காரர்கள் பகுப்பு:1961 பிறப்புகள் பகுப்பு:வாழும் நபர்கள் பகுப்பு:பாக்கித்தானியத் தேர்வுத் துடுப்பாட்டக்காரர்கள்
பாரத்கஞ்
மேற்கோள்கள்
பகுப்பு:அலகாபாத் மாவட்டம் பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
சிவஞானம் சிறீதரன்
சிவஞானம் சிறீதரன் (பிறப்பு: திசம்பர் 8, 1968) இலங்கைத் தமிழ் அரசியல்வாதியும், நாடாளுமன்ற உறுப்பினரும் ஆவார்.
ஆரம்ப வாழ்க்கை
யாழ்ப்பாண மாவட்டம், நெடுந்தீவைப் பிறப்பிடமாகக் கொண்ட சிவஞானம் பின்னர் கிளிநொச்சி மாவட்டம் வட்டக்கச்சிக்கு இடம் பெயர்ந்தார். ஆசிரியரான இவர் கிளிநொச்சி மகா வித்தியாலயத்தில் அதிபராகப் பணியாற்றினார். இவர் தமிழீழ விடுதலைப் புலிகளின் மூத்த இராணுவத் தளபதியாக இருந்த பிரிகேடியர் தீபன் என்ற வேலாயுதபிள்ளை பகீரதகுமாரின் சகோதரியைத் திருமணம் செய்தார்.
அரசியல் வாழ்க்கை
சிறீதரன் தமிழ்த் தேசியக் கூட்டமைப்பின் சார்பில் 2010 நாடாளுமன்றத் தேர்தலில் யாழ்ப்பாணம் தேர்தல் மாவட்டத்தில் போட்டியிட்டு 10,057 விருப்பு வாக்குகள் பெற்று வெற்றி பெற்றார். 2015 தேர்தலில் மீண்டும் போட்டியிட்டு யாழ்ப்பாணம் தேர்தல் மாவட்டத்தில் அதிகப்படியான விருப்பு வாக்குகள் (72,058) பெற்று மீண்டும் நாடாளுமன்றத்திற்குத் தெரிவானார். 2020 தேர்தலில் கிளிநொச்சி மாவட்டத்தில் போட்டியிட்டு மீண்டும் வெற்றி பெற்றார்.
மேற்கோள்கள்
பகுப்பு:1968 பிறப்புகள் பகுப்பு:1942 பிறப்புகள் பகுப்பு:இலங்கை அரசியல்வாதிகள் பகுப்பு:இலங்கைத் தமிழ் அரசியல்வாதிகள் பகுப்பு:இலங்கையின் 14வது நாடாளுமன்ற உறுப்பினர்கள் பகுப்பு:இலங்கையின் 15வது நாடாளுமன்ற உறுப்பினர்கள் பகுப்பு:இலங்கையின் 16வது நாடாளுமன்ற உறுப்பினர்கள் பகுப்பு:தமிழ்த் தேசியக் கூட்டமைப்பு அரசியல்வாதிகள் பகுப்பு:கிளிநொச்சி மாவட்ட நபர்கள் பகுப்பு:இலங்கைத் தமிழ் ஆசிரியர்கள் பகுப்பு:இலங்கைத் தமிழரசுக் கட்சி அரசியல்வாதிகள் பகுப்பு:நெடுந்தீவு நபர்கள் பகுப்பு:வாழும் நபர்கள் பகுப்பு:யாழ்ப்பாணம் இந்துக் கல்லூரியின் பழைய மாணவர்கள் பகுப்பு:இருபத்தொராம் நூற்றாண்டு இலங்கை அரசியல்வாதிகள்
நாகர்கோவில் பயணிகள் தொடருந்து
நாகர்கோவில் பயணிகள் தொடருந்து கோயம்புத்தூர் சந்திப்பு முதல் நாகர்கோவில் சந்திப்பு வரை செல்கிறது. இது 384/3 என்ற எண்ணைக் கொண்டது. இது இந்தியாவில் நீண்ட தூர பயணிகள் தொடருந்துகளில் ஒன்றாகும்.
இந்தத் தொடருந்தின் முக்கிய நிறுத்தங்களாக கோயம்புத்தூர், கோயம்புத்தூர் வடக்கு, பிளமேடு, சிங்கா நல்லூர், இருகூர், சோமனுர், திருப்பூர், ஈரோடு, கொடுமுடி, புகலுா், கரூர், திண்டுக்கல், டிசம்பர் சாலை, சோழவந்தான், மதுரை, திரு்ப்பரங்குன்றம், திருமங்கலம், விருதுநகர், சாத்தூர், கோவில்பட்டி, வாஞ்சி மணியாச்சி, திருநெல்வேலி, வள்ளியுர், நாகர்கோவில் ஆகியன உள்ளன.
பகுப்பு:தமிழகத்தில் தொடருந்து போக்குவரத்து பகுப்பு:கன்னியாகுமரி மாவட்ட ஆசிரியர்கள் தொடங்கிய கட்டுரைகள்
துத்தநாக டிரைபுளோரோமெத்தேன்சல்போனேட்டு
துத்தநாக டிரைபுளோரோமெத்தேன்சல்போனேட்டு (Zinc trifluoromethanesulfonate) என்பது C2F6O6S2Zn  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இதை துத்தநாக டிரிப்ளேட்டு என்ற பெயராலும் அழைக்கிறார்கள். டிரைபுளோரோமெத்தேன்சல்போனிக் அமிலத்தினுடைய துத்தநாக உப்பே துத்தநாக டிரைபுளோரோமெத்தேன்சல்போனேட்டு எனப்படுகிறது. பொதுவாக இதை லூயிசு அமில வினையூக்கி யாகப் பயன்படுத்துகிறார்கள். உதாரணம்: சிலிலேற்றங்கள் இதுவோர் வெண்மை நிறமான தூளாகும். வெவ்வேறு மூலங்களிலிருந்து கிடைக்கின்ற துத்தநாக டிரிப்ளேட்டு சீரற்ற முடிவுகளை தருகிறது என்ற குறிப்பிட்டு சொன்னாலும் கூட வர்த்தக முறையில் இது விற்பனைக்குக் கிடைக்கிறது. தேவைப்பட்டால் டிரைபுளோரோமெத்தேன்சல்போனிக் அமிலத்தினுடன் துத்தநாக அசிட்டோநைட்ரைலில் உள்ள உலோகத்தை வினைபுரியச் செய்து அல்லது மெத்தானிலில் உள்ள துத்தநாகக் கார்பனேட்டுடன் வினைபுரியச் செய்து தயாரித்துக் கொள்ளலாம்.
மேற்கோள்கள்
பகுப்பு:துத்தநாக சேர்மங்கள் பகுப்பு:அமில வினையூக்கிகள் பகுப்பு:டிரிப்லேட்டுகள்
மகன்
மகன் (son) என்ற சொல் ஆண்பால் மகவினைக் குறிக்கும் உறவுமுறைப் பெயர். அதாவது, ஒரு பெற்றோருக்குப் பிறக்கும் ஆண் பிள்ளை அவர்களுடைய மகன் எனப்படுவான்.. இதற்கிணையான பெண்பால் மகவு மகள் எனப்படுகிறாள். இலக்கிய மற்றும் பொதுவழக்கில் இச்சொல் ஆண், ஆடவர் மற்றும் ஆண்பாற் பண்புகளையும் குறிக்கும். பிள்ளை, பையன் என்ற சொற்களும் பாவிக்கப்படுகின்றன.
தமிழில் மகன் உறவுமுறை
ஒரு குறித்த தலைமுறையினருக்கு அடுத்த தலைமுறையில் உள்ள எல்லா ஆண் பிள்ளைகளையும், தமிழில், மகன் என்ற உறவுமுறைச் சொல் குறிக்க வல்லது. ஒருவருக்குப் பிறக்கும் ஆண் பிள்ளையை மட்டுமன்றி, அவருடைய ஒத்த பால் சகோதரருக்கும், அவரது மனைவி அல்லது கணவனின் ஒத்த பால் சகோதரருக்கும் பிறக்கும் ஆண் பிள்ளைகளும் அவருக்கு மகன் முறை என்பது தமிழர் வழக்கம். அவ்வாறான ஆண் பிள்ளை குறித்த நபரின் பெறா மகன் எனப்படுவான். இவ்வாறே ஒருவருடைய எதிர்ப் பால் சகோதரருக்கும், அவரது மனைவி அல்லது கணவனின் எதிர்ப் பால் சகோதரருக்கும் பிறக்கும் ஆண் பிள்ளைகளும் அவருக்கு "மருமகன்" உறவுமுறை ஆவான். பெறா மகன் என்பது பெறாமல் மகன் உறவுமுறை கொண்டவன் என்னும் பொருளைத் தருகிறது. மருமகன் என்பது மருவு. மகன் என்னும் சொற்களின் சேர்க்கையால் உருவானதாக இருக்கலாம்.
குறிப்புகள்
பகுப்பு:ஆண்கள் பகுப்பு:குடும்பம்
கச்சுப்பள்ளி மாரியம்மன் கோயில்
கச்சுப்பள்ளி மாரியம்மன் கோயில் தமிழ்நாட்டில் சேலம் மாவட்டம், கச்சுப்பள்ளி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
மேற்கோள்கள்
பகுப்பு:சேலம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஜோ ரூட்
ஜோசப் எட்வர்டு ரூட் (Joseph Edward Root  பிறப்பு: 30 டிசம்பர் 1990) என்பவர் இங்கிலாந்துத் துடுப்பாட்டக்காரர்|துடுப்பாட்டக்காரரும் தற்போது தேர்வுத் துடுப்பாட்ட அணியின் தலைவரும் ஆவார். இவர் யோர்க்சயர் கவுண்டி துடுப்பாட்ட அணிக்காக உள்ளூர்ப்போட்டிகளில் விளையாடி வருகிறார். இவர் வலது கை மட்டையாளர். அவ்வப்போது வலது கை புறத்திருப்ப பந்து வீச்சாளராகவும் செயல்படுகிறார். இவரின் பாங்கு முன்னாள் இங்கிலாந்து அணித் தலைவர் மைக்கல் வோகன் ஆட்டத் திறனைப் போல் இருப்பதாகக் கூறப்பட்டது. பெரும்பாலும் நடுவரிசை மட்டையாளராகவே விளையாடுகிறார். ஆகஸ்டு 6, 2015 இல் பன்னாட்டுத் துடுப்பாட்ட அவையின் தேர்வுத் துடுப்பாட்ட சிறந்த மட்டையாளர்களுக்கான தரவரிசையில் முதலிடம் பிடித்தார். அதில் 917 புள்ளிகள் பெற்றார். இவரின் துடுப்பாட்ட வாழ்க்கையில் பெற்ற அதிகபட்ச புள்ளி இதுவாகும்.
2012 ஆம் ஆண்டில் இந்தியத் துடுப்பாட்ட அணிக்கு எதிராக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம், பன்னாட்டு இருபது20 போட்டிகளில் அறிமுகமானார். நியூசிலாந்து துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் தனது முதல் நூறு ஓட்டங்களை எடுத்தார். தற்போது பன்னாட்டுத் துடுப்பாட்ட அவையின் தரவரிசையின்படி தேர்வுத் துடுப்பாட்டத்தில் மூன்றாவது இடத்திலும், ஒருநாள் பன்னாட்டுத் துடுப்பாட்டத்தில் 6ஆவது இடத்திலும், பன்னாட்டு இருபது20 போட்டியில் 7ஆவது இடத்திலும் உள்ளார்.
2014 ஆம் ஆண்டில் மார்ட்டின் குரோவ், ஜோ ரூட், விராட் கோலி, கேன் வில்லியம்சன் மற்றும் ஸ்டீவ் சிமித் ஆகியோரை தேர்வுத் துடுப்பாட்டத்தின் யெங் ஃபேப் எனத் தெரிவித்தார்.
ஆரம்பகால வாழ்க்கை
ஜோசப் எட்வர்டு ரூட் டிசம்பர் 30, 1990 இல் பிறந்தார். இவரின் தந்தை மேட் ரூட், தாய் ஹெலன். இவர் செபீல்டு அருகில் உள்ள டோர் எனும் ஊரில் வளர்ந்தார். இவருக்கு பில்லி எனும் இளைய சகோதரர் உள்ளார். இவர் நாட்டிங்ஹம்ஷயர் மாகாண துடுப்பாட்ட அணியில் விளையாடி வருகிறார். மார்ச் 2016 இல் கேரி காட்டரெல் என்பவரை திருமண உறுதி செய்தார். இவர்களுக்கு சனவரி 7, 2017 இல் ஆல்ஃபிரெட் வில்லியம் ரூட் எனும் மகன் பிறந்தார். இவர் செஃபீல்டு யுனைட்டட்டிற்கு ஆதரவு தெரிவித்தார்.
இந்தியத் தொடர் 2012-2013
இந்தியத் துடுப்பாட்ட அணிக்கு எதிரான நான்காவது தேர்வுத் துடுப்பாட்டத்தில் அறிமுகமானார். இங்கிலாந்து அணி சார்பாக விளையாடும் 655 ஆவது நபர் ஆவார். இவருக்கான தொப்பியை முன்னாள் இங்கிலாந்துத் துடுப்பாட்ட அணியின் சகலத் துறையரான போல் கொலிங்வுட் வழங்கினார். அந்தப் போட்டியில் துவக்கவீரராக அல்லாமல் 6 ஆவது வீரராக களம் இறங்கினார். அதில் 229 பந்துகளில் 73 ஓட்டங்கள் எடுத்தார். பின் இரண்டாவது ஆட்டப் பகுதியில் ஆட்டமிழக்காமல் 20 ஓட்டங்கள் அடித்து இந்திய மண்ணில் வராலாற்றி வெற்றியைப் பதிவு செய்ய உதவினார். இந்தத் தொடரில் மொத்தம்93 ஓட்டங்கள் எடுத்தார்.
விருதுகள்
2014,2015, மற்றும் 2016 ஆம் ஆண்டுகளின் பன்னாட்டுத் துடுப்பாட்ட அவையின் உலக லெவென் தேர்வுத் துடுப்பாட்ட அணியில் ரூட் இடம்பிடித்தார். 2014 ஆம் ஆண்டில் விசுடன் துடுப்பாட்டாளர்களின் நாட்குறிப்பு இவரை சிறந்த துடுப்பாட்ட வீரராக அறிவித்தது. 2015 ஆம் ஆண்டில் விசுடன் துடுப்பாட்டாளர்களின் நாட்குறிப்பு உலக லெவன் ஒருநாள் பன்னாட்டுத் துடுப்பாட்ட அணியில் இடம்பெற்றார். அதே ஆண்டில் இங்கிலாந்தின் சிறந்த துடுப்பாட்ட வீரர் விருதினைப் பெற்றார். மேலும் ரசிகர்களின் வீரர் விருதினையும் இதே அண்டில் பெற்றார்.
தேர்வு ஆட்டங்கள்
2014 ஆகத்து 18 இன் படி:
ஒருநாள் போட்டிகள்
டிசம்பர் 11 2014 வரை:
வெளி இணைப்புகள்
பகுப்பு:1990 பிறப்புகள் பகுப்பு:வாழும் நபர்கள் பகுப்பு:யார்க்சையர் துடுப்பாட்டக்காரர்கள் பகுப்பு:இங்கிலாந்துத் துடுப்பாட்டக்காரர்கள் பகுப்பு:விசுடென் துடுப்பாட்டக்காரர்கள்
வலிவலம் மனத்துணைநாதர் கோயில்
வலிவலம் மனத்துணைநாதர் கோயில் தேவாரப் பாடல் பெற்ற தலங்களில் காவிரி தென்கரைத் தலங்களில் 121ஆவது சிவத்தலமாகும்.
வழிபட்டோர்
காரணமாமுனிவர் வழிபட்ட திருத்தலம்
வெளி இணைப்புகள்
அருள்மிகு மனத்துணைநாதர் திருக்கோயில் - தினமலர் கோயில்கள்
இவற்றையும் பார்க்க
பகுப்பு:நாகப்பட்டினம் மாவட்டத்திலுள்ள சிவன் கோயில்கள் பகுப்பு:தேவாரம் பாடல் பெற்ற சிவன் கோயில்கள் பகுப்பு:காவேரி தென்கரை சிவன் கோயில்கள்
சின்ன சொக்கிகுளம்
சின்ன சொக்கிகுளம் (Chinna Chokkikulam) என்பது இந்தியா தீபகற்பத்தில் தமிழ்நாடு மாநிலத்தின் மதுரை மாவட்டத்திலுள்ள ஒரு புறநகர்ப் பகுதியாகும்.
சின்ன சொக்கிகுளம் பகுதியானது, 9.935°N, 78.1334°W (அதாவது, 9°56'06.0"N, 78°08'00.2"E) என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார் 160 மீட்டர் உயரத்தில் அமைந்துள்ளது. மதுரை, செல்லூர், நரிமேடு, சிம்மக்கல், தல்லாகுளம் கோரிப்பாளையம், செனாய் நகர், யானைக்கல், நெல்பேட்டை, கீழ வாசல், தத்தனேரி, கூடல் நகர், பீபி குளம் மற்றும் ஆரப்பாளையம் ஆகியவை சின்ன சொக்கிகுளம் பகுதிக்கு அருகிலுள்ள முக்கிய புறநகர்ப் பகுதிகளாகும்.
சின்ன சொக்கிகுளம் புறநகர்ப் பகுதியானது, மதுரை வடக்கு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் கோ. தளபதி ஆவார். மேலும் இப்பகுதி, மதுரை மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக சு. வெங்கடேசன், 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
வெளி இணைப்பு
பகுப்பு:மதுரை
வெள்ளப்பட்டி வெள்ளப்பட்டி மாரியம்மன் கோயில்
வெள்ளப்பட்டி வெள்ளப்பட்டி மாரியம்மன் கோயில் தமிழ்நாட்டில் கரூர் மாவட்டம், வெள்ளப்பட்டி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் மாரியம்மன் சன்னதியும், விநாயகர் உபசன்னதியும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. வைகாசி மாதம் முக்கிய திருவிழா நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கரும் பழுப்பு மாங்குயில்
இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நில காடுகள் ஆகும். கரும் பழுப்பு மாங்குயிலின் வேறுபெயர்களாக கரும் மாங்குயில், கிரேயின் மாங்குயில், கால்மகெரா மாங்குயில் மற்றும் மலுக்கு மாங்குயில் ஆகியவை அடங்கும்.
மேற்கோள்கள்
பகுப்பு:மாங்குயில்கள்
கரசமங்கலம் ஊராட்சி
கரசமங்கலம் ஊராட்சி (Karasamangalam Gram Panchayat), தமிழ்நாட்டின் வேலூர் மாவட்டத்தில் உள்ள காட்பாடி வட்டாரத்தில் அமைந்துள்ளது. இந்த ஊராட்சி, காட்பாடி சட்டமன்றத் தொகுதிக்கும் அரக்கோணம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2656 ஆகும். இவர்களில் பெண்கள் 1353 பேரும் ஆண்கள் 1303 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
அம்மா மக்கள் முன்னேற்றக் கழகம்
அம்மா மக்கள் முன்னேற்றக் கழகம் (Amma Makkal Munnettra Kazagam, அமமுக) என்பது வி. கே. சசிகலா மற்றும் டி. டி. வி. தினகரனால் 2018 ஆம் ஆண்டு தொடங்கப்பட்ட ஒரு அரசியல் கட்சியாகும். நவம்பர் 23, 2017 ஆம் ஆண்டு வி. கே. சசிகலா மற்றும் தினகரனிடம் இருந்து அதிமுக கட்சி மற்றும் இரட்டை இலைச் சின்னத்தை இந்திய தேர்தல் ஆணையம் பறித்துக்கொண்டது. இதனால் கட்சி மற்றும் சின்னம் இல்லாமல் ஆர்.கே. நகர் தொகுதி இடைத்தேர்தலில் சுயேட்சையாக குக்கர் சின்னத்தில் போட்டியிட்டார்.
அமைப்பின் பெயர்
மதுரை, மேலூரில் நடைபெற்றப் பொதுக் கூட்டத்தில் தனது புதிய அமைப்பின் பெயா் மற்றும் அமைப்பின் கொடியை மார்ச்சு 15, 2018 அன்று அறிவித்தார். அந்தக் கூட்டத்தில் தன் அமைப்பின் பெயர் அம்மா மக்கள் முன்னேற்றக் கழகம் என்று அறிவித்தார்.
கொடி
கறுப்பு, வெள்ளை, சிவப்பு நிற கொடியில் ஜெயலலிதாவின் படம் இடம் பெற்றுள்ளது. இரட்டை இலையையும், அதிமுகவையும் மீட்கும் வரை இந்த பெயரில் செயல்படுவோம் என்று தினகரன் தெரிவித்தார்.
2019 பாராளுமன்றத் தேர்தல்
2019 பாராளுமன்றத் தேர்தல் மற்றும் 22 சட்டமன்றத் தொகுதிகளுக்கான இடைத்தேர்தலின் போது உச்சநீதிமன்ற வழிகாட்டுதலின்படி, தேர்தல் ஆணையம் அம்மா மக்கள் முன்னேற்றக் கழகத்திற்கு பரிசுப்பெட்டி சின்னத்தைப் பொதுச்சின்னமாக வழங்கியது. இந்தக் கட்சியானது தேர்தல் ஆணையத்தில் பதிவு செய்யப்படாததால் இந்த அணிக்குப் பொதுவான சின்னம் வழங்கியபோதும், அவர்கள் சுயேச்சைகளாகவே கருதப்படுவர் எனவும் உச்சநீதிமன்றம் அறிவித்தது.
மேற்கோள்கள்
பகுப்பு:தமிழக அரசியல் கட்சிகள் பகுப்பு:புதுச்சேரி அரசியல் கட்சிகள்
அக்கரைச் சக்தி
அக்கரைச் சக்தி எனும் புனைபெயர் கொண்ட கவிஞர் சக்திதாசன், தற்போது கொழும்பில் வசித்து வருகிறார்.
வாழ்க்கைக் குறிப்பு
கிழக்கு மாகாணத்தின் தென்கோடியில் கல்முனை என்னும் நகரின்கண் அமைந்துள்ள ஊரான பாண்டிருப்பைப் பிறப்பிடமாகக் கொண்டவர். ஆரம்பக்கல்வியை அக்கரைப்பற்று இராமகிருஸ்ண வித்தியாலயத்திலும், இடைநிலைக்கல்வியை மட்டக்களப்பு சிவானந்த வித்தியாலயத்திலும் நிறைவேற்றி பேராதனைப் பல்கலைக்கழக பொறியியல் பீடத்தின் இயந்திரவியல் பொறியியலாளராகப் பட்டம் பெற்று, இலங்கைப் பொறியியலாளர்கள் நிறுவகத்தின் பட்டயப்பொறியியலாளராகவும், இலங்கை தன்னியக்க வாகனப் பொறியியலாளர் நிறுவகத்தின் உறுப்பினராகவும், இலங்கை விஞ்ஞான முன்னேற்றச் சங்கத்தின் ஆயுட்கால உறுப்பினராகவும் பதவி வகிக்கிறார்.
1967ம் ஆண்டு சிவானந்த வித்தியாலயத்தில் 10ஆம் தரத்தில் கல்வி கற்கும்போது பாடசாலையில் நடைபெற்ற கவிதைப்போட்டியில் மூன்றாம் இடம் பெற்ற ”விபுலானந்தனுக்கு நான் விடுத்த ஓலை”" எனும் கவிதைமூலம் கவியுலகில் காலடி வைத்த இவருக்குக் கிழக்கிலங்கையின் கவிஞரான நீலாவண்ணனின் பிரசன்னமும் விமர்சனமும் ஊக்கம் கொடுத்திருந்தன.
படைப்புகள்
இவரது கவிதைகள், கலைவாணன், வீரகேசரி, வெளி, அச்சாணி, நாணோசை, மருதம், செங்கதிர், மாற்றம் இதழ்களிலும் பொயட்ரி.காம் (Poetry.Com) போன்ற இணையவெளிகளிலும் வெளியாகியுள்ளன. இவர் தமிழில் மட்டுமல்லாது ஆங்கிலத்திலும் கவிதைகள் எழுதியுள்ளார். நாடகம், வில்லுப்பாட்டு, சங்கீதம் போன்ற துறைகளிலும் ஈடுபாடுள்ளவர்.
சான்றுகள்
மூலம் : www.kavignan.com
பகுப்பு:கவிஞர்கள்
பதுளை தேர்தல் மாவட்டம்
பதுளை தேர்தல் மாவட்டம் (Badulla Electoral District) எனப்படுவது இலங்கையின் 1978 அரசியலமைப்பின் படி அமைக்கப்பட்ட 22 தேர்தல் மாவட்டங்களில் ஒன்றாகும். இலங்கை நாடாளுமன்றம், மாகாணசபைகள் போன்றவற்றுக்கு உறுப்பினர்களைத் தெரிவு செய்வதற்காக உருவாக்கப்பட்ட ஒரு புவியியல் அலகு. இத்தேர்தல் மாவட்டம் ஊவா மாகாணத்தின் பதுளை நிருவாக மாவட்டத்தை மட்டும் உள்ளடக்கிய அலகாகும். 225 இருக்கைகள் கொண்ட இலங்கை நாடாளுமன்றத்திற்கு இத்தேர்தல் மாவட்டத்தில் இருந்து 8 உறுப்பினர்கள் தெரிவு செய்யப்படுகின்றனர். இம்மாவட்டத்தில் 2010 ஆம் ஆண்டில் 574,814 பேர் வாக்களிக்கத் தகுதி பெற்றனர்.
தேர்தல் தொகுதிகள்
பதுளை தேர்தல் மாவட்டத்தில் அமைந்துள்ள தேர்தல் தொகுதிகள் பின்வருமாறு:
மேற்கோள்கள்
பகுப்பு:இலங்கையின் தேர்தல் மாவட்டங்கள்
தேவனாஞ்சேரி
தேவனாஞ்சேரி  (ஆங்கிலம்: Devanancheri), இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில்  கும்பகோணம் வட்டத்தில் இருக்கும்  ஒரு கிராமம் ஆகும்.
அமைவிடம்
தேவனாஞ்சேரி தஞ்சாவூரிலிருந்து வடக்கே 42 கிமீ தொலைவில் அமைந்துள்ளது. கும்பகோணத்தில் இருந்து 8 கி. மீ. தொலைவிலும் சென்னையில் இருந்து 282 கிமீ தொலைவிலும் அமைந்துள்ளது.அத்தியூர் (Athiyur)(2 கிமீ), கல்லூர் (3 கிமீ), நீரத்தநல்லூர் (3 கிமீ), திருநல்லூர் (1 கிமி) ஆகியவை அருகில் உள்ள கிராமங்கள்.தேவனாஞ்சேரி கிழக்கு நோக்கி திருவிடைமருதூர் வட்டம், தெற்கு நோக்கி கும்பகோணம் தாலுகா, மற்றும் தெற்கு நோக்கி வலங்கைமான் தாலுக்கா, கிழக்கு நோக்கி திருப்பணந்தாள் தாலுகா சூழப்பட்டுள்ளது.
மக்கள்தொகை
2001 மக்கள்தொகை கணக்கெடுப்பின்படி, அத்தியூரில் 1376 ஆண்கள் மற்றும் 1361 பெண்கள் 2737 மொத்த மக்கள் தொகை ஆக இருந்தது.எழுத்தறிவு விகிதம் 68.07 ஆக இருந்தது.இது கும்பகோணம் சட்டமன்ற தொகுதியில், மயிலாடுதுறை நாடாளுமன்ற தொகுதியில் கீழ் வருகிறது.
விவசாயம்
கிராம மக்கள் வருவாய் விவசாயம் சார்ந்து இருக்கிறது.விவசாயத்திற்கு "மண்ணியாறு" மற்றும் மோட்டார் (பம்புசெட்) போன்றவை நீர்ப்பாசனம் வழங்குகிறது. தேவனாஞ்சேரியில் நெல்,கோதுமை, பயிறு வகைகள், எள், நிலக்கடலை சவுக்கு மரம், பழங்கள், மிளகாய், வாழை மரம் மற்றும் கரும்பு பயிரிடப்படுகிறது.
கல்வி
ஆரம்ப மற்றும் உதவி பெறும் நடுநிலை பள்ளி,மினர்வா ஆரம்ப மற்றும் மேல்நிலை பள்ளி கல்வி வழங்குகிறது. கல்லூரிகள்: அன்னை கலை மற்றும் அறிவியல் அன்னை கல்லூரி முகவரி: கள்ளபுலியூர் கிராமம் கும்பகோணம் தஞ்சாவூர்.
எஸ்.கே.எஸ்.எஸ் கலை கல்லூரி முகவரி: திருப்பனந்தாள் கும்பகோணம் தஞ்சாவூர்.
மாஸ் கலை மற்றும் அறிவியல் கல்லூரி முகவரி:கள்ளபுலியூர் கிராமம் கும்பகோணம் தஞ்சாவூர்.
அரசு பொறியியல் கல்லூரி முகவரி: கள்ளபுலியூர் கிராமம் கும்பகோணம் தஞ்சாவூர்.
போக்குவரத்து
கும்பகோணம் ரயில் நிலையம் தேவனாஞ்சேரி மிக அருகில் உள்ள ரயில் நிலையமாகும். எனினும் தஞ்சாவூர் ரயில் நிலையம் தேவனாஞ்சேரியின் அருகில் உள்ள பெரிய ரயில் நிலையமாகும், 44 கி.மீ. தொலைவில் உள்ளது.கிராம மற்றும் நகர பகுதி போக்குவரத்துக்கான முக்கிய பேருந்து முனையம் கும்பகோணத்தில் உள்ளது. தஞ்சாவூர் மற்றும் திருச்சியில் நவீன விமான நிலையங்கள் உள்ளது.
மேற்கோள்கள்
பகுப்பு:தஞ்சாவூர் மாவட்டத்திலுள்ள கிராமங்கள்
9-ஆம் நூற்றாண்டு
thumb|300px|9ம் நூற்றாண்டின் ஆரம்பத்தில் புவியின் கிழக்கு அரைக்கோளம் thumb|300px|9ம் நூற்றாண்டின் இறுதியில் கிழக்கு அரைக்கோளம்
மேற்கோள்கள்
பகுப்பு:நூற்றாண்டுகள் * பகுப்பு:1-ஆம் ஆயிரமாண்டு
நாகார்ஜுன சாகர் அணை
நாகார்ஜுன சாகர் அணை தெலுங்கானா மாநிலத்தில் கிருஷ்ணா ஆற்றின் குறுக்கே கட்டப்பட்ட கல்கட்டு (கல்லணை) அணையாகும் (masonry dam). இதுவே உலகத்தின் மிக உயரமான கல்கட்டு அணையாகும். இதன் உயரம் 124 மீட்டர்.
இந்தியாவில் தொடங்கப்பட்ட பாசன மற்றும் நீர் மின் திட்டங்களில் இது தொடக்ககால திட்டங்களில் ஒன்றாகும். நலகொண்டா மாவட்டம், பிரகாசம் மாவட்டம், கம்மம் மாவட்டம், குண்டூர் மாவட்டம் ஆகியவை இவ்வணையினால் பாசன வசதி பெறுகின்றன.
1955 ம் ஆண்டு இந்திய பிரதமர் ஜவகர்லால் நேரு இத்திட்டத்துக்கான அடிக்கல்லை நாட்டினார். இவ்வணை கட்டுமானத்தினால் பல ஆதி புத்த குடியேற்ற இடங்கள் நீரில் மூழ்கின. இவ்வணையில் நீரை தேக்குவதற்கு முன் பல புத்த நினைவு சின்னங்கள் தோண்டி எடுக்கப்பட்டு வேறு இடங்களில் வைக்கப்பட்டன.
மேற்கோள்கள்
பகுப்பு:ஆந்திரப் பிரதேச அணைகள் பகுப்பு:தெலங்காணா அணைகள்
பிரியங்கா பவார்
பிரியங்கா பவார் (Priyanka Pawar) இந்தியாவைச் சேர்ந்த ஒரு தடகள விளையாட்டு வீரராவார். 1988 ஆம் ஆண்டு ஏப்ரல் மாதம் மூன்றாம் தேதியன்று இவர் பிறந்தார். தென் கொரியாவின் இஞ்சியோன் நகரில் 2014 ஆம் நடைபெற்ற ஆசிய விளையாட்டுப் போட்டிகளில் இவர் தங்கம் வென்றார். டின்ட்டு லூக்கா, மந்தீப் கவுர், ம. இரா. பூவம்மா ஆகியோர் இவருடன் ஓடி பதக்கம் பெற்ற மற்ற பெண்களாவர். விளையாட்டு சாதனையை முறியடிக்க அணி 3:28:68 நிமிடங்களில் தொலைவை ஓடிக் கடந்தது. 2002-ஆம் ஆண்டுக்குப் பிறகு இந்தப் போட்டியில் இந்தியா தொடர்ந்து 4-ஆவது முறையாக தங்கம் வென்றது.
ஊக்கமருந்து சிக்கல்
27 ஜூன் 2011 ஆம் ஆண்டு சூன் மாதம் 27 ஆம் தேதியன்று பாட்டியாலாவில் மேற்கொள்ளப்பட்ட ஊக்கமருந்து சோதனையில் பிரியங்கா பவாரும் மற்ற ஐந்து விளையாட்டு வீரர்களும் ஊக்க மருந்து சோதனையில் தோல்வியுற்றனர். இதன் விளைவாக இவர்களுக்கு ஓர் ஆண்டுக்கு தடை விதிக்கப்பட்டது. 2016 ஆம் ஆண்டு சூன் மாதத்தில் இவர் சோதனை செய்யப்பட்டு எட்டு ஆண்டுகளுக்கு இடைநீக்கம் செய்யப்பட்டார்.
பாலியல் துன்புறுத்தல்
2011 ஆம் ஆண்டு பிப்ரவரி மாதம் 16 ஆம் தேதியன்று அன்று பிரியங்கா பவாரின் தந்தை சிவ் குமார் பவார், இரயில்வே குழு பொறுப்பாளர் அனு சிங் பிரியங்காவை பாலியல் ரீதியாக துன்புறுத்தியதாக குற்றம் சாட்டினார். முன்னதாக பிரியங்காவின் தம்பி அருண் பன்வாரை உத்தரபிரதேச இளையோர் 200 மீட்டர் ஓட்டப்பந்தயத்தில் அணியில் சேர்க்குமாறு அணி அதிகாரிக்கு அழுத்தம் கொடுப்பதற்காக பவார் இத்தகைய பொய்யான குற்றச்சாட்டுகளை சுமத்தியதாக இரயில்வே ஊழியரின் குடும்பத்தினர் இரயில்வே மற்றும் விளையாட்டு அமைச்சகங்களில் புகார் அளித்தனர்.
மேற்கோள்கள்
பகுப்பு:1988 பிறப்புகள் பகுப்பு:இந்திய விளையாட்டு வீரர்கள் பகுப்பு:இந்தியத் தடகள வீரர்கள் பகுப்பு:வாழும் நபர்கள்
கார்த்திக்
கார்த்திக் என்பது இந்துக்களின் பொதுவான ஆண்களுக்கு உரிய பெயர்.
பகுப்பு:இந்திய ஆண்களுக்கான பெயர்கள்
ஆலத்தூர், பாலக்காடு மாவட்டம்
ஆலத்தூர் (Alathur) என்பது இந்தியாவின் கேரளா மாநிலம், பாலக்காடு மாவட்டத்தில் அமைந்துள்ள ஒரு கிராமம் மற்றும் கிராம ஊராட்சி ஆகும். மேலும் இவ்வூர் ஆலத்தூர் வட்டத்தின் தலைமையகமாக உள்ளது. மற்றும் கோயம்புத்தூரிலிருந்து கொச்சி வரைச் செல்லும் தேசிய நெடுஞ்சாலையை ஒட்டியே இவ்வூர் அமைந்துள்ளது.
மேற்கோள்கள்
பகுப்பு:பாலக்காடு மாவட்டத்தில் உள்ள ஊர்களும் நகரங்களும்
வடுகப்பட்டி ஊராட்சி, சேலம்
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சேலம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
துயரம்
துயரம் அல்லது துக்கம் (sorrow or sadness) என்பது ஒரு வகை வலியினால் வரும் சோகமான உணர்ச்சியாகும். இது ஒரு தோல்வி, நட்டம், இயலாமை, சோகம், என்பன ஏற்படும் போது வரும் உணர்வு. ஈடு செய்ய முடியாத இழப்பினால் ஏற்படக்கூடிய துன்பம், துக்கம் எனப்படும். அவ்வாறே ஈடு செய்யக்கூடிய இழப்பால் ஏற்படும் துன்பம், சோகம் எனப்படும்.
மகனை இழந்தால் அது புத்திர ’சோகம்’. கணவனை இழந்தால் அந்நாளைய நடைமுறைப்படி மறுமணத்தடை பெண்களுக்கு இருந்ததால் அது அவர்களுக்குத் ’துயரம்’.
மனித நடவடிக்கைகள்
துக்கம் என்பது மனிதரின் பால் எக்மேன் (Paul Ekman) தொகுத்தளித்த 6 அடிப்படையான உணர்வுகளில ஒன்று ஆகும். மற்றவை இன்பம், கோபம், ஆச்சரியம், பயம், வெறுப்பு ஆகும்.
துக்கம் வருங்கால் மனிதர்கள் பின்தொகுத்தவற்றில் ஒன்றோ பலவோ செய்யக்கூடும்:
உசாத்துணை
பகுப்பு:உணர்ச்சிகள் பகுப்பு:மனித உணர்வுகள்
கைசிர் அப்பாஸ்
கைசிர் அப்பாஸ் (Qaiser Abbas, பிறப்பு: மே 7. 1982), ஒரு பாக்கித்தானியத் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 84 முதல்தர துடுப்பாட்டப் போட்டிகளிலும்கலந்து கொண்டுள்ளார். 2000இல் பாக்கித்தான் அணிக்காக தேர்வுத் துடுப்பாட்டப் போட்டியில் விளையாடியுள்ளார்.
பகுப்பு:பாக்கித்தானியத் துடுப்பாட்டக்காரர்கள் பகுப்பு:1982 பிறப்புகள் பகுப்பு:வாழும் நபர்கள் பகுப்பு:பாக்கித்தானியத் தேர்வுத் துடுப்பாட்டக்காரர்கள்
பகவத் சிங் (திரைப்படம்)
பகவத் சிங் (Bhagavath Singh) என்பது 1998 ஆம் ஆண்டு வெளியான தமிழ் அதிரடி நாடகத் திரைப்படம் ஆகும். இதை சந்திரகுமார் எழுதி இயக்கியுள்ளார். இப்படத்தில் நெப்போலியன், சங்கவி ஆகியோர் முக்கிய கதாபாத்திரங்களில் நடித்துள்ளனர், கவுண்டமணி, செந்தில் ஆகியோர் துணை வேடங்களில் தோன்றினர். இப்படத்திற்கான தேவா இசை அமைத்தார். படமானது 31 திசம்பர் 1998 இல் கலவையான விமர்சனங்களுடன் வெளியானது.
தயாரிப்பு
திரைப்பட தயாரிப்பாளர் சந்திர குமாரின் இரண்டாவது தயாரிப்பாக இந்த படம் குறிக்கப்பட்டது, நெப்போலியன், சங்கவி, சங்கீதா ஆகியோர் முக்கிய கதாபாத்திரங்களில் நடிக்க தேர்வானார்கள். சங்கீதாவின் முதல் படமான பூஞ்சோலை நிறுத்தப்பட்டதால், இது சங்கீதாவின் அறிமுகப் படமாக ஆனது.
வெளியீடு
படம் நவம்பர் 1997 இல் வெளியிடத் தயாராக இருந்தது. ஆனால் அச்சமயத்தில் வெளிவரும் படங்களின் எண்ணிக்கை கூடுதலாக இருந்ததால் வெளியீடு தாமதமானது. இந்த படம் டிசம்பர் 1998 இல் வெளியானது. இந்தோலிங்க்.காமின் விமர்சகர் இப்படத் குறித்து எதிர்மறையான விமர்சனங்களை வெளியிட்டார். இந்த படம் சுதந்திர போராட்ட வீரர் பகத் சிங்கின் பெயரைக் கெடுப்பதாகக் குறிப்பிட்டது. அதே நேரத்தில் படத்தின் முன்னணி நடிகர் "ஒரு காவல் துறை அதிகாரியின் உடலமைப்பைக் கொண்டிருக்கிறார், ஆனால் அவரது பேச்சும் தொனி அதற்கு ஒத்துவராமல் உள்ளது ".
குறிப்புகள்
பகுப்பு:தேவா இசையமைத்த திரைப்படங்கள் பகுப்பு:மசாலாத் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:1998 தமிழ்த் திரைப்படங்கள் பகுப்பு:நெப்போலியன் நடித்த திரைப்படங்கள் பகுப்பு:கவுண்டமணி நடித்த திரைப்படங்கள் பகுப்பு:செந்தில் நடித்த திரைப்படங்கள் பகுப்பு:வினு சக்ரவர்த்தி நடித்த தமிழ்த் திரைப்படங்கள் பகுப்பு:நிழல்கள் ரவி நடித்த திரைப்படங்கள் பகுப்பு:தலைவாசல் விஜய் நடித்த திரைப்படங்கள்
கோடாந்தூர் சந்திரசேகர பிடாரியம்மன் கோயில்
கோடாந்தூர் சந்திரசேகர பிடாரியம்மன் கோயில் தமிழ்நாட்டில் கரூர் மாவட்டம், கோடாந்தூர் என்னும் ஊரில் அமைந்துள்ள அம்மன் கோயிலாகும்.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் கிராம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:கரூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அன்வராபாத் ஊராட்சி
அன்வராபாத் ஊராட்சி (Anvarabath Gram Panchayat), தமிழ்நாட்டின் திருவண்ணாமலை மாவட்டத்தில் உள்ள செங்கம் வட்டாரத்தில் அமைந்துள்ளது. இந்த ஊராட்சி, செங்கம் சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1941 ஆகும். இவர்களில் பெண்கள் 969 பேரும் ஆண்கள் 972 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஆடம் ஹக்கில்
பகுப்பு:சிம்பாப்வே துடுப்பாட்ட வீரர்கள் பகுப்பு:1971 பிறப்புகள் பகுப்பு:வாழும் நபர்கள்
பயனெறிமுறைக் கோட்பாடு
பயனெறிமுறைக் கோட்பாடு அல்லது பயனோக்கு கோட்பாடு (Utilitarianism) என்பது ஒரு செயலின் ஒழுக்க மதிப்பு அதன் ஒட்டுமொத்த பயனுடைமையைப் பொருத்தே அமைகிறது என்ற அடிப்படையிலான மெய்யியல் கோட்பாடு ஆகும். இது ஒரு வகையான விளைவுநெறிமுறைக் கோட்பாடு ஆகும். இக்கோட்பாட்டின்படி பயனுடைமை என்பது பெருக்கப்பட வேண்டிய அடிப்படைப் பண்டமாகக் கருதப்படுகிறது. எது பயனுடைமை என்பதில் இக்கோட்பாட்டாளர்கள் வெவ்வேறு கருத்துக்களைக் கொண்டுள்ளனர். மகிழ்ச்சி மற்றும் இன்ப நலம் என்பதே நற்பயன் என்பது ஒரு சாராரின் எண்ணம். பீட்டர் சிங்கர் போன்ற விருப்பச்சார்பு பயனோக்காளர்கள் எது நற்பயன் என்பது கோட்பாட்டைப் பின்பற்றுபவர்களின் இயல்பான விருப்பத்தைப் பொருத்த வரையப்படுகிறது என்று கருதுகின்றனர். அதேபோல் பொதுவாக மக்கள் நலனை மையப்படுத்தியே நற்பயன் வரையறுக்கப்பட்டாலும் ஒட்டுமொத்த பயன் என்கிற பொழுது மாக்களையும் உட்படுத்தி புலனுணர்வு பெற்ற அனைத்து மெய்ம்மைகளின் நலனும் கருதப்பட வேண்டும் என்று ஒரு சாரார் எண்ணுகின்றனர்.
வரலாறு
thumb|எபிகியூரசின் பளிங்கு உருவச்சிலை மேற்கத்திய மெய்யியல் வரலாற்றில் இக்கோட்பாட்டின் துவக்கங்கள் எபிகியூரஸ் என்ற கிரேக்க மெய்யியல் அறிஞரின் கருத்துக்களில் உள்ளதாகக் கருதப்படுகிறது. இருப்பினும் ஒரு கருதுமுறையாக, இதைத் துவக்கத்தில் ஜெரமி பெந்தாம்தான் வளர்த்தெடுத்ததாக ஏற்றுக் கொள்ளப்படுகிறது. அவரைப் பொருத்தமட்டில் வலியும் மகிழ்வுமே உலகில் அனைத்திலும் உள்ளார்ந்த மதிப்புடையவைகள் ஆவன. இத்தற்கோளிலிருந்து அவர் பயனுடைமையை வரையறுக்க விழைந்தார். அதன்படி மிகக்கூடுதலான நபர்களுக்கு மிகுதியான மகிழ்ச்சியை எது தருகிறதோ அதுவே பயன்தரும் பண்டமெனக் கொண்டார். பிற்பாடு இது இருவேறு திக்குகளில் இட்டுச்செல்லவல்ல வரையறை என்றுணர்ந்து "பெருமகிழ்ச்சிக் கோட்பாடு" என தனது கோட்பாட்டைத் திருத்திக் கொண்டார்.
குறிப்புகளும் மேற்கோள்களும்
பகுப்பு:பயனெறிமுறைக் கோட்பாடு
திருப்புறம்பியம்
திருப்புறம்பியம்  (Thirupparambiyam), இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் கும்பகோணம் வட்டத்தில் உள்ள வருவாய் கிராமம் ஆகும். மேலும் இது கும்பகோணம் ஊராட்சி ஒன்றியத்தில் உள்ள திருப்புறம்பியம் ஊராட்சியில் அமைந்த ஒரு கிராமம் ஆகும். இக்கிராமத்தில் திருப்புறம்பியம் சாட்சிநாதேஸ்வரர் கோயில் மற்றும் திருப்புறம்பியம் திரௌபதியம்மன் கோயில்கள் உள்ளது.
இந்திய 2001 மக்கள் தொகை கணக்கெடுப்பின்படி 5,005 மக்கள் இங்கு வசிக்கின்றார்கள்.
தேவகோட்டைக் கோட்டம்
தேவகோட்டைக் கோட்டம் இந்தியாவின் தமிழ் நாட்டில் உள்ள சிவகங்கை மாவட்டத்தின் வருவாய்க் கோட்டமாகும். இந்தக் கோட்டத்தின் கீழ் 42 பஞ்சாயத்துக் கிராமங்கள் உள்ளன.
மேற்கோள்கள்
பகுப்பு:சிவகங்கை மாவட்டம்
சுசீந்திரம் தொடருந்து நிலையம்
சுசீந்திரம் தொடருந்து நிலையம் (Suchindram railway station, நிலையக் குறியீடு:SCH) ஆனது இந்தியாவின் தமிழ்நாட்டின், கன்னியாகுமரி மாவட்டத்திலுள்ள சுசீந்திரம் பேரூராட்சியில் உள்ள ஒரு தொடருந்து நிலையமாகும். இது திருவனந்தபுரம் - நாகர்கோவில் - கன்னியாகுமரி வழித்தடத்தில் அமைந்துள்ளது. இங்கு ஒரு நடைமேடை உள்ளது. தென்னக இரயில்வே மண்டலத்தின், திருவனந்தபுரம் தொடருந்து கோட்டத்தின் கீழ் செயல்படும் இந்நிலையத்தில் அனைத்து பயணிகள் தொடருந்துகளும் நின்று செல்கின்றது.
வெளி இணைப்புகள்
பகுப்பு:கன்னியாகுமரி மாவட்டத்திலுள்ள தொடருந்து நிலையங்கள் பகுப்பு:திருவனந்தபுரம் தொடருந்து கோட்டம் பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
தோப்பு வெங்கடாச்சலம்
தோப்பு வெங்கடாச்சலம் ஒரு தமிழக அரசியல்வாதி. இவர் திராவிட முன்னேற்றக் கழகம் கட்சியைச் சார்ந்தவர். பெருந்துறை தொகுதியிலிருந்து தமிழக சட்டப்பேரவை உறுப்பினராகத் தேர்ந்தெடுக்கப்பட்டவர். பதினான்காவது சட்டமன்றத்தில் தமிழக அரசின் வருவாய்த் துறை அமைச்சராக பணியாற்றினார். 2016 சட்டமன்றத் தேர்தலிலும் போட்டியிட்டு வெற்றிப்பெற்றார். ஆனால் 2021 சட்டமன்றத் தேர்தலில் போட்டியிட வாய்ப்பு அதிமுகவினால் மறுக்கப்பட்டதால், இவர் சுயேட்சையாகப் போட்டியிட்டு தோல்வியடைந்தார்.
மேற்கோள்கள்
பகுப்பு:வாழும் நபர்கள் பகுப்பு:தமிழக அரசியல்வாதிகள் பகுப்பு:14 ஆவது தமிழ்நாடு சட்டமன்ற உறுப்பினர்கள் பகுப்பு:15 ஆவது தமிழ்நாடு சட்டமன்ற உறுப்பினர்கள்
ஆதம் (இசுலாம்)
ஆதம் ஆபிரகாமிய சமயங்களின்படி கடவுளால் படைக்கப்பட்ட முதல் மனிதன் ஆவார். ஆதம் இஸ்லாம், பஹாய், ஆகிய மதங்களில் இறை தூதராகக் கருதப்படுகிறார். ஆதம் இறைவனால் படைக்கப்பட்ட முதல் மனிதர் என்று விவிலியமும், குரானும் கூறுகின்றன.
ஆதம் நபியின் உருவாக்கமும், மலக்குகளின் ஆட்சேபனையும்:
இந்த உலகத்தைப் படைத்த இறைவன், அதில் வாழ்வதற்கு ஏற்ற சமுதாயமாக மனிதனைப் படைக்க எண்ணி தனது எண்ணத்தை மலக்குகளிடத்தில் சொல்லிக் காட்டினான். அந் நேரத்தில் அந்த மலக்குகள் இறைவனின் எண்ணத்தை ஆட்சேபித்து கருத்துத் தெரிவித்தார்கள்.இதனை திருமறைக் குர்ஆன் இவ்வாறு சொல்லிக் காட்டுகிறது.
படைப்பு:
இறைவன் தன்னுடைய பிரதிநிதியாக இந்த மண்ணில் வாழப்போகும் மனிதனாக முதன் முதலில் படைத்தது நபி ஆதம்(அலைஹிஸ்ஸலாம்) அவர்களைத்தான்.இவர்கள் மண்ணால் படைக்கப்பட்டவர்கள்.
துணைவி:
ஆதம்(அலைஹிஸ்ஸலாம்)அவர்களின் விலாஎலும்பிலிருந்து ஒரு கோணலான எலும்பைக்கொண்டு அவர்களுக்கு துணையாக ஹவ்வா(அலைஹிஸ்ஸலாம்) (ஏவாளின் அரபு வடிவம்) அவர்களை இறைவன் படைத்தான்.அவர்கள் மிகவும் அழகாகவும்,வசீகரமாகவும் இருந்தார்கள்.
சைத்தானின்(சாத்தான்) ஆணவம்:
[அல்லாஹ்], ஆதம் (அலை) அவர்களுக்கு தன்னால் படைக்கப்பட்ட பொருட்களின் பெயர்களை அவனே கற்றுக்கொடுத்தான். பின் அப்பெயர்களை [மலக்கு]மார்களுக்கு விவரிக்குமாறு பணித்தான். பிறகு தன்னால் படைக்கப்பெற்ற மலக்குமார்கள் போன்றோர்களை நபி ஆதம் (அலை) அவர்களுக்கு சிரம் பணிய அல்லாஹ் கட்டளையிட்டான். இப்லீஸ் தவிர மற்ற ஏனையவர்கள் அல்லாஹ்வின் கட்டளைக்கிணங்க சிரம் பணிந்தார்கள். இப்லீஸ் நெருப்பால் படைக்கப்பட்ட ஆணவத்தால் களிமண்ணால் படைக்கப்பட்ட மனித வர்க்கத்திற்கு சிரம்பணிய மறுத்ததுடன் கியாமத் நாள் வரை அல்லாஹ்விடத்தில் அவகாசமும் வாங்கி வந்தான். இனி என் வேலை ஆதமுடைய மக்களை நேரான வழியில் செல்வதைத் தடுத்து அவர்களுக்கு முன்னும், பின்னும், இடமும், வலமும் சென்று அவர்களை நரகத்தின் பக்கம் இழுத்து வருவேன் எனக் கூறினான்.
பூமியில் இறக்கப்படல்:
அல்லாஹ் ,நபி ஆதம் அலைஹி வசல்லம் அவர்களுக்கு நீங்களும் உங்களது மனைவியும் இந்த சொர்கத்தில் எங்கு வேண்டுமானாலும் செல்லுங்கள். ஆனால், ஒரு மரத்தை சுட்டிக்காட்டி அல்லாஹ் இந்த மரத்தை நெருங்க வேண்டாம் என்று கட்டளை இட்டான். அவ்வாறே அவர்களும் சிறிதுகாலம் சுகம் அனுபவித்தார்கள் பிறகு சைத்தான் தனது சூழ்ச்சியை அரங்கேற்றினான்.ஆனாலும் சைத்தான் சதி செய்து அவர்கள் இருவரையும் அந்தக் கனியைப் புசிக்க வைத்தான். அந்தக் கனியை உண்டவுடன் அவர்களது வெட்கத்தலங்கள் வெளிப்படையாயிற்று அவர்கள் இருவரும் சொர்கத்தில் உள்ள மரங்களில் உள்ள இலைகளை வைத்து அதனை மறைக்க முற்பட்டனர். இருவரும் ஒவ்வொரு மரமாகச் சென்று தம்முடைய உடலை மறைக்க இலை தருமாறு வேண்டினார்கள். .ஆனால் ஒரு மரமும் இலை தர மறுத்துவிட்டன.அவ்வப்பொழுது இறைவன் இருவரையும் பூமியில் இறக்கினான்.
இப்னு அப்பாஸ்(ரழி) அவர்கள் அறிவிக்கக்கூடிய ஒரு அறிவிப்பை இப்னு சஹது, இப்னு அஸ்கர் ஆகிய இரு அறிஞர்கள் அறிவித்த அறிவிப்பின் கருத்தாவது நபி ஆதம் (அலை) அவர்கள் இந்தியாவின் ஒரு பகுதி இலங்கை(ஸ்ரீலங்கா)யில் இறக்கிவைக்கப்பட்டதாகவும், ஹவ்வா(அலை) ஜித்தாவில் இறக்க வைக்கப்பட்டதாகவும் வந்துள்ளது. பின்னர் நபி ஆதம்(அலை) அவர்கள் ஹவ்வா(அலை) அவர்களை தேடிச் சென்று மக்கா அருகிலுள்ள முஜ்தலீபா (Muzdalifah) என்ற இடத்தில் ஹவ்வா(அலை) அவர்களை சந்தித்தார்கள். முஜ்தலீபா என்பது ஹஜ்ஜிக்கு செல்லக் கூடியவர்கள் ஒன்று சேர வேண்டிய இடங்களில் ஒரு இடமாகும். முஜ்தலீபா என்ற சொல் இஜ்தலபா(Izdalafah) என்ற அரபி வார்த்தையில் இருந்து வந்தது, இதன் அர்த்தம் அணுகுதல் என பொருட்படும். அதாவது அந்த இடத்தில் நபி ஆதம் (அலை) அவர்கள் அணுகியதால் (சந்தித்ததால்) முஜ்தலீபா(Muzdalifah) என பெயர் வந்து இருக்கலாம்.
அல்-தப்ரானீயில் அபு நுஹைம் மற்றும் இப்னு அஸ்கர் ஆகியோர், அபு ஹுரைறா(ரழி) அவர்களும் அறிவிக்கின்ற ஹதீஸில் நபி ஆதம் (அலை) அவர்கள் இந்தியாவில் ஒரு பகுதி (ஸ்ரீலங்கா)யில் இறக்கப்பட்டதாக வந்துள்ளது. தப்ரானீயின் மற்றோரு அறிவிப்பில் அப்துல்லா இப்னு உமர்(ரழி) அவர்கள் கூறிய ஹதீஸில், நபி ஆதம் (அலை) அவர்கள் இந்தியாவில் இறக்கப்பட்டதாகவும், பின்னர் மக்கா சென்ற தாகவும், அதன் பின்னர் ஷாம் (சிரியா மற்றும் அதன் சுற்று) பகுதியில் வாழ்ந்து அப்பகுதியில் மரணமடைந்தாகவும் என வந்துள்ளது.
மேற்கூறப்பட்ட பல அறிவிப்புகளில் இருந்து பார்க்கும் சமயம் ஆதம் (அலை) அவர்கள் இந்தியத் துணைக்கண்டத்தில் உள்ள ஸ்ரீலங்கா பிரதேசத்தில் இறக்கப்பட்டதாக பெரும்பாலோரின் கருத்தாக உள்ளது. இப்னு பத்துட்டா (Ibn Batuttah) என்ற மொரோக்கோ நாட்டைச் சார்ந்த வரலாறு ஆய்வாளர் இவ்விஷயத்திற்காகவே இலங்கை சென்று இவ்விஷயங்களை ஆய்வு செய்தார்கள்.
மேற்கோள்கள்
பகுப்பு:நபிமார்கள் பகுப்பு:இசுலாமிய இறைத்தூதர்கள்
புதுச்சேரி சட்டமன்றத் தேர்தல், 2016
புதுச்சேரி சட்டமன்றத் தேர்தல், 2016 என்பது 30 தொகுதிகள் கொண்ட புதுச்சேரி சட்டமன்றத்திற்கு 2016 மே 16 அன்று நடைபெற்ற தேர்தலாகும்.
தேர்தல் அட்டவணை
தேர்தலின் முக்கிய நாட்கள் காலக்கோடு.
தொகுதிகள்
மாகே - இராமச்சந்திரன் (கட்சி சார்பற்றவர்)
வாக்குப்பதிவு
84.11% சதவீத வாக்குகள் பதிவாகின.
வெளியிணைப்புகள்
பகுப்பு:2016 தேர்தல்கள் பகுப்பு:புதுச்சேரி சட்டமன்றத் தேர்தல்கள்
சித்திகா பர்வீன்
சித்திகா பர்வீன் (Siddiqa Parveen) கின்னசு உலக சாதனைகளில் மிக உயரமான பெண்மணியாக பட்டியலிடப்பட்டுள்ள ஓர் இந்தியப் பெண்மணியாவார். 1985 ஆம் ஆண்டில் பிறந்துள்ள இவர் 7 அடி 8 அங்குலம் (2.34 மீ) உயரம் கொண்டுள்ளார்.
வாழ்க்கைக் குறிப்பு
சித்திகா பர்வீன் முதன்முதலில் 2012 ஆம் ஆண்டில் அறியப்பட்டார். சித்திகா 8 அடி 0 அங்குலமும் (2.44 மீ) மற்றும் 160 கிலோகிராமும் (350 பவுண்டுகள்) இருந்ததாக இந்தியா தொலைக்காட்சி தெரிவித்தது. 2012 ஆம் ஆண்டு டிசம்பரில் மருத்துவர் டெபாசிசு சாகாவால் அளக்கப்பட்டு 7 அடி 3.5 அங்குலம் (2.223 மீ) இருப்பது கண்டறியப்பட்டது. ஆனால் இவரது முழு நிமிர்ந்த உயரம் குறைந்தது 7 அடி 8 அங்குலம் (2.34 மீ) இருக்கும் என்று மதிப்பிடுகிறது.
மேற்கோள்கள்
பகுப்பு:1985 பிறப்புகள் பகுப்பு:வாழும் நபர்கள் பகுப்பு:கின்னஸ் சாதனையாளர்கள் பகுப்பு:உலக சாதனையாளர்கள்
நமது நம்பிக்கை (இதழ்)
நமது நம்பிக்கை ஒரு சுய முன்னேற்ற தமிழ் மாத இதழ். இது தமிழ்நாடு, கோவை மாநகரிலிருந்து வெளி வருகிறது. இந்த மாத இதழின் ஆசிரியர்,பதிப்பாளர் மற்றும் உரிமையாளர், கவிஞர் மரபின் மைந்தன் ம. முத்தையா ஆவார்.
வெளி இணைப்புகள்
http://marabinmaindan.com/
பகுப்பு:இதழ்கள் பற்றிய குறுங்கட்டுரைகள் பகுப்பு:தமிழ்நாட்டுத் தமிழ் இதழ்கள்
சின்னப்பம்பட்டி பத்ரகாளியம்மன் கோயில்
சின்னப்பம்பட்டி பத்ரகாளியம்மன் கோயில் தமிழ்நாட்டில் சேலம் மாவட்டம், சின்னப்பம்பட்டி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. ஆவணி மாதம் 2 நாட்கள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:சேலம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
99 வருட குத்தகை
99 வருட குத்தகை, நிலம் உள்ளிட்ட அசையாச் சொத்துகள் குத்தகைக்கு தரப்படக்கூடிய மிக நீண்டகால குத்தகைக் காலத்தைக் குறிக்கிறது.
தமிழகத்தில் 99 வருட குத்தகை
1948 ஆம் வருடத்தின் சட்டப்படி சிங்கம்பட்டி ஜமீன்தார் நிலங்கள் அரசுடமையாக்கப்பட்ட பின்னரும் பிபிடிசி நிறுவனம் அப்போதைய தமிழக காங்கிரஸ் அரசுடன் குத்தகை ஒப்பந்தத்தை புதுப்பித்துக்கொண்டு தனது குத்தகை காலத்தைத் 2029 வரைக்கும் நீட்டித்தது.
மேற்கோள்கள்
பகுப்பு:சொத்து
வெள்ளமடை தர்மராஜா கோயில்
வெள்ளமடை தர்மராஜா கோயில் தமிழ்நாட்டில் கோயம்புத்தூர் மாவட்டம், வெள்ளமடை என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது. இக்கோயிலுக்குத் தலவரலாறு உண்டு.
கோயில் அமைப்பு
இக்கோயிலில் தர்மராஜா சன்னதியும், ஆஞ்சநேயர் உபசன்னதியும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் இரண்டு காலப் பூசைகள் நடக்கின்றன. மார்கழி மாதம் வைகுண்ட ஏகாதசி முக்கிய திருவிழாவாக நடைபெறுகிறது. வைகாசி மாதம் 3 ஆண்டுகளுக்கு 1முறை குண்டம் திருவிழா நடைபெறும் திருவிழாவாக நடைபெறுகிறது.
மேற்கோள்கள்
பகுப்பு:கோயம்புத்தூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தில்லி சுல்தானகம்
சுல்தானகம் நிறுவப்பட்ட நிகழ்வானது இந்தியத் துணைக் கண்டத்தைப் பன்னாட்டு மற்றும் பல பண்பாட்டு இஸ்லாமிய சமூக மற்றும் பொருளாதார வலையமைப்புக்கு மேலும் அருகில் இழுத்தது. இந்துசுத்தானி மொழி மற்றும் இந்தோ-இஸ்லாமியக் கட்டடக்கலை ஆகியவற்றின் வளர்ச்சியில் இதை நாம் கணலாம். மேலும், தில்லி சுல்தானகமானது மங்கோலியத் தாக்குதல்களை (சகதாயி கானரசிலிருந்து வந்த) தடுத்து நிறுத்திய ஒரு சில சக்திகளில் ஒன்றாகவும், இஸ்லாமிய வரலாற்றில் அரியணைக்கு ஏற்றப்பட்ட ஒரு சில பெண் ஆட்சியாளர்களைக் (ரசியா பேகம், ஆட்சி. 1236-1240) கொண்டதாகவும் திகழ்ந்தது. பக்தியார் கல்சியின் நிலப்பரப்பு இணைப்புகள் ஒரு பெரும் அளவிலான இந்து மற்றும் பௌத்த கோயில்களைச் சேதப்படுத்தி அவமதித்ததையும், பல்கலைக்கழகங்கள் மற்றும் நூலகங்கள் அழிக்கப்பட்டதையும் உள்ளடக்கி இருந்தது. கிழக்கு இந்தியா மற்றும் வங்காளத்தில் பௌத்த மதத்தின் வீழ்ச்சியில் இதுவும் ஒரு பங்காற்றியது. மேற்கு மற்றும் நடு ஆசியா மீது மங்கோலியர்கள் நடத்திய திடீர்த் தாக்குதல்களானவை தப்பித்து ஓடிய போர் வீரர்கள், அறிஞர்கள், துறவிகள், வணிகர்கள், கலைஞர்கள் மற்றும் கைவினைஞர்கள் நூற்றாண்டுகளாக அப்பகுதிகளிலிருந்து இந்தியத் துணைக் கண்டத்திற்குப் புலம்பெயரும் சூழ்நிலையை உருவாக்கியது. இவ்வாறாக இஸ்லாமியப் பண்பாட்டை புலம் பெயர்ந்தவர்கள் நிறுவினர்.
பின்புலம்
இந்தியாவில் தில்லி சுல்தானகத்தின் வளர்ச்சியானது பெரும்பாலான ஆசியக் கண்டத்தில் தாக்கத்தை ஏற்படுத்திய ஒரு பெரிய நிகழ்வின் போக்கின் ஒரு பகுதியாகும். இதில் ஒட்டு மொத்த மேற்கு ஆசியாவும் அடங்கும். இப்பகுதிகளுக்குள் நடு ஆசியப் புல்வெளிகளைச் சேர்ந்த நாடோடித் துருக்கிய மக்கள் திரளாக வர ஆரம்பித்தனர். இதன் தொடக்கமானது 9ஆம் நூற்றாண்டில் ஆரம்பித்தது. அந்நேரத்தில் மத்திய கிழக்கில் இசுலாமியக் கலீபகமானது சிதைவுற ஆரம்பித்தது. எதிரெதிர் அரசுகளில் இருந்த முஸ்லிம் ஆட்சியாளர்கள் நடு ஆசியப் புல்வெளிகளைச் சேர்ந்த முஸ்லிம் அல்லாத நாடோடித் துருக்கியர்களை அடிமைப்படுத்த ஆரம்பித்தனர். அவர்களில் பெரும்பாலானவர்கள் விசுவாசமுடைய இராணுவ அடிமைகளாக வளர்ந்தனர். அவர்கள் மம்லூக்குகள் என்று அழைக்கப்பட்டனர். சீக்கிரமே, துருக்கிய மக்கள் குழுக்கள் முஸ்லிம் நிலங்களுக்குப் புலம் பெயர ஆரம்பித்தன. பிறகு இசுலாமிய மயமாக்கப்பட்டன. துருக்கிய மம்லூக் அடிமைகளில் பெரும்பாலானவர்கள் இறுதியாக ஆட்சியாளர்கள் எனும் நிலைக்கு உயர்ந்தனர். முஸ்லிம் உலகத்தின் பெரும் பகுதிகளை வென்றனர். மம்லூக் சுல்தானகங்களை எகிப்து முதல் தற்கால ஆப்கானித்தான் வரை நிறுவினர். பிறகு தங்களது கவனத்தை இந்தியத் துணைக் கண்டத்தை நோக்கித் திருப்பினர்.
இஸ்லாமிய விரிவாக்கத்துக்கு முன்னர் இருந்தே நடைபெற்ற ஒரு பெரிய போக்கின் ஒரு பகுதியாகவும் இது திகழ்ந்தது. வரலாற்றில் இருந்த மற்ற நிலையான விவசாயச் சமூகங்களைப் போலவே இந்தியத் துணைக் கண்டத்தில் உள்ள சமூகங்களும் அதன் நீண்ட வரலாறு முழுவதும் நாடோடிப் பழங்குடியினங்களால் தாக்கப்பட்டுள்ளன. துணைக் கண்டம் மீது இஸ்லாமியத் தாக்கத்தை மதிப்பிடும் போது வடமேற்குத் துணைக்கண்டமானது இஸ்லாமுக்கு முந்தைய காலத்தில் நடு ஆசியாவைச் சேர்ந்த ஊடுருவல் நடத்தும் பழங்குடியினங்களின் இலக்காக அடிக்கடி இருந்தது என்பதையும் ஒருவர் கவனத்தில் கொள்ள வேண்டும். இவ்வாறாக முஸ்லிம் தலையீடுகள் மற்றும் பிந்தைய முஸ்லீம் படையெடுப்புகள் ஆகியவை பொ. ஊ. முதலாயிரம் ஆண்டுக் காலத்தின் போது நடந்த ஆரம்பப் படையெடுப்புகளில் இருந்து வேறுபட்டது கிடையாது.
பொ. ஊ. 962இல் தெற்காசியாவில் இருந்த இந்து மற்றும் பௌத்த இராச்சியங்கள் நடு ஆசியாவிலிருந்து வந்த முஸ்லிம் இராணுவங்களால் ஒரு தொடர்ச்சியான ஊடுருவல்களை எதிர்கொண்டன. ஒரு துருக்கிய மம்லூக் இராணுவ அடிமையின் மகனான கசினியின் மகுமூதும் அவர்களில் ஒருவராவார். அவர் 997 மற்றும் 1030க்கு இடையில் கிழக்கே சிந்து ஆறு முதல் மேற்கே யமுனை ஆறு வரையிலான வட இந்தியாவிலிருந்த இராச்சியங்கள் மீது ஊடுருவல்களை நடத்திக் கொள்ளையடித்தார். கசினியின் மகுமூது கருவூலங்களைக் கொள்ளையடித்தார். ஆனால், ஒவ்வொரு முறையும் பின் வாங்கினார். இஸ்லாமிய ஆட்சியை மேற்குப் பஞ்சாப் வரை மட்டுமே நீட்டித்தார்.
வட மற்றும் மேற்கு இந்திய இராச்சியங்கள் மீதான முஸ்லிம் போர்ப் பிரபுக்களின் தொடர்ச்சியான ஊடுருவல்களானவை கசினியின் மகமூதுக்குப் பிறகும் தொடர்ந்தன. இந்த ஊடுருவல்கள் இஸ்லாமிய இராச்சியங்களின் நிலையான எல்லைகளை நிறுவவோ அல்லது விரிவாக்கவோ இல்லை. மாறாக, பொதுவாக கோரி முகம்மது என்று அறியப்படும் கோரி அரசமரபின் சுல்தானான முயிசதீன் முகம்மது கோரி 1173இல் வட இந்தியாவுக்குள் ஓர் அமைப்பு ரீதியிலான போர் விரிவாக்கத்தைத் தொடங்கினார். தனக்கென ஒரு வேள் பகுதியை உருவாக்கவும், இஸ்லாமிய உலகத்தை விரிவாக்கவும் அவர் விரும்பினார். கோரி முகம்மது சிந்து ஆற்றுக்குக் கிழக்கே தன்னுடைய சொந்த விரிவாக்கத்தின் மூலம் ஒரு சன்னி இஸ்லாமிய இராச்சியத்தை உருவாக்கினார். இவ்வாறாக அவர் தில்லி சுல்தானகம் என்று அழைக்கப்பட்ட முஸ்லிம் இராச்சியத்திற்கு அடித்தளத்தை அமைத்தார். 1192ஆம் ஆண்டு வாக்கில் தெற்காசியாவில் முகம்மது கோரி தனது நிலையையும், புவியியல் கோரிக்கைகளையும் ஏற்படுத்தினார். இதன் காரணமாகச் சில வரலாற்றாளர்கள் தில்லி சுல்தானகம் 1192ஆம் ஆண்டு ஆரம்பித்தது எனக் காலமிடுகின்றனர்.
கோரி 1206ஆம் ஆண்டு அரசியல் கொலை செய்யப்பட்டார். இவரை இஸ்மாயிலி ஷியா முஸ்லிம்கள் கொன்றனர் என ஒரு சில நூல்களும் அல்லது கோகர்கள் கொன்றனர் என பிற நூல்களும் குறிப்பிடுகின்றன. இந்த அரசியல் கொலைக்குப் பிறகு கோரியின் அடிமைகளில் (அல்லது மம்லூக்குகளில், அரபி: مملوك) ஒருவரான துருக்கியரான குத்புத்தீன் ஐபக் அதிகாரம் பெற்றார். தில்லியின் முதல் சுல்தானானார்.